Jitex BK

Jitex BK on vuonna 1971 perustettu ruotsalainen naisjalkapalloseura Mölndalista. Kaudella 2014 seura pelasi Ruotsin korkeimmalla sarjatasolla Damallsvenskanissa, mutta putosi sen päätteeksi alemmalle sarjatasolle.Sweden, List of Women Champions. RSSSF. Viitattu 17.12.2014.

Jitex on voittanut Ruotsin mestaruuden kuudesti vuosina 1974, 1976, 1979, 1981, 1984 ja 1989. Se on voittanut myös Ruotsin cupin kolmesti vuosina 1981, 1982 ja 1984. Menestysvuosien jälkeen seura joutui taloudellisiin vaikeuksiin ja putosi lopulta pääsarjasta 1997. Jitex nousi takaisin Damallsvenskaniin kaudeksi 2006, mutta putosi heti uudestaan. Se palasi pääsarjatasolle kaudeksi 2010.

 Lähteet 

Luokka:Ruotsalaiset jalkapalloseurat
Luokka:Mölndalin kunta
Luokka:Vuonna 1971 perustetut urheiluseurat